Η **Χέιβεν Κόλμαν** (γεννημένη στις 29 Μαρτίου του 2006)  είναι Αμερικανίδα ακτιβιστίστρια για το κλίμα και το περιβάλλον.  Είναι συνιδρύτρια και εκτελεστική συνδιευθύντρια του αμερικανικού Youth Climate Strike,  μη κερδοσκοπικού οργανισμού για την ευαισθητοποίηση και στην απαιτούμενη δράση σχετικά με την κλιματική κρίση.  Η Κόλμαν ίδρυσε τον οργανισμό μαζί με τις νέες ακτιβίστριες Αλεξάντρια Βιλασενιόρ και Ίσρα Χίρσι. 

Η Χέιβεν Κόλμαν ζει στο Ντένβερ του Κολοράντο.

Ακτιβισμός
----------

Η Κόλμαν στράφηκε για πρώτη φορά προς τον περιβαλλοντισμό όταν ήταν δέκα ετών: έχοντας μάθει ότι οι πληθυσμοί του αγαπημένου της ζώου, του βραδύποδα, μειώνονται λόγω της αποψίλωσης. Στη συνέχεια έκανε σημαντικές αλλαγές στον τρόπο ζωής της, αντλώντας έμπνευση από τις αρχές του βιώσιμου τρόπου ζωής. 

Έχοντας παρακουθήσει τον τολμηρό περιβαλλοντικό ακτιβισμό της Γκρέτα Τούνμπεργκ και τις κλιματικές κινητοποιήσεις των νέων στην Ευρώπη, η Κόλμαν εμπνεύστηκε να κάνει το ίδιο. Έτσι, από τον Ιανουάριο του 2019,  σε ηλικία 13 ετών, άρχισε να διαμαρτύρεται μπροστά σε επιχειρήσεις ή κυβερνητικά κτήρια.  Κάθε Παρασκευή απεργεί απαιτώντας πολιτική δράση σχετικά με την ποιότητα του αέρα, την απόσυρση του άνθρακα, τις ανανεώσιμες πηγές ενέργειας και άλλα θέματα. Επικοινώνησε επίσης ηλεκτρονικά με εκλεγμένους αξιωματούχους σχετικά με αυτά τα ζήτήματα. Εκφοβίστηκε μαζικά από συμμαθητές στο σχολείο που θεωρούσαν τον ακτιβισμό της παράξενο. 

Η Κόλμαν θα διαμαρτυρόταν μόνη της μέχρι να καταφέρει να δημιουργήσει την αμερικανική Youth Climate Strike μαζί με τους Ίσρα Χίρσι και Αλεξάντρια Βιλασενιόρ.  Έκτοτε, έχουν πραγματοποιηθεί κλιματικές απεργίες σε πολλές πολιτείες των ΗΠΑ.  Στις 15 Μαρτίου, πραγματοποιήθηκε διεθνής διαμαρτυρία από νέους με συμμετέχοντας από περισσότερες από 120 χώρες. 

Η Κόλμαν έγινε βάιραλ αφότου μίλησε στον γερουσιαστή Κόρι Γκάρντνερ σε ένα δημόσιο φόρουμ στο δημαρχείο σχετικά με τους ρύπους άνθρακα. Πρακάλεσε τον πολιτικό να αναλάβει δράση και πρότεινε να οργανωθεί ένα κίνημα από τον λαό για να διευκολύνει αυτό το έργο, ωστόσο, ο Γκάρντνερ αρνήθηκε. 

Αφότου αυτό το περιστατικό εμφανίστηκε στα πρωτοσέλιδα, η Κόλμαν τράβηξε την προσοχή του Αλ Γκορ, ο οποίος την προσκάλεσε να μιλήσει σε εκδήλωση που οργανώθηκε από το The Climate Reality Project. 

Σε τηλεφωνικές της δηλώσεις στο ειδησεογραφικό πρακτορείο Reuters, η Κόλμαν είχε τονίσει τα εξής: "Τόσο πολλά παιδιά θα βρίσκονται στους δρόμους, τόσο πολλά παιδιά θα επηρεάσουν ανθρώπους, τόσο πολλά παιδιά θα καταφέρουν επιτέλους να ακουστεί η φωνή τους, τόσο πολλοί ενήλικες θα ξυπνήσουν επιτέλους".

Παραπομπές
----------

1. 1 2  CNN, Harmeet Kaur (15 March 2019). «She's 12 and she's trying to save the world by skipping school». *CNN* (Cable News Network).. Ανακτήθηκε στις 10 September 2020.
2. ↑  «Διαδηλώσεις χιλιάδων νέων σε όλο τον κόσμο για το κλίμα | ΣΚΑΪ». *www.skai.gr*. Ανακτήθηκε στις 17 Ιουνίου 2021.
3. ↑  «19 youth climate activists you should be following on social media». *Earth Day* (στα Αγγλικά). 14 Ιουνίου 2019. Ανακτήθηκε στις 10 Σεπτεμβρίου 2020.
4. 1 2  «Climate Reality Leader Haven Coleman Talks Today's Youth Climate Strike» (στα αγγλικά). *Climate Reality* (The Climate Reality Project). 15 March 2019.. Ανακτήθηκε στις 10 September 2020.
5. ↑  Nardino, Meredith. «Meet the 13-Year-Old Organizer of the US Youth Climate Strike». *DoSomething.org* (στα Αγγλικά). Ανακτήθηκε στις 10 Σεπτεμβρίου 2020.
6. 1 2  Minutaglio, Rose (14 March 2019). «The World Is Burning. These Girls Are Fighting to Save It.». *ELLE* (Hearst Magazine Media, Inc).. Ανακτήθηκε στις 10 September 2020.
7. 1 2 3  Kutz, Jessica (23 February 2019). «Meet the 12-year-old activist taking politicians to task over climate change». *Grist* (Grist Magazine, Inc.).. Ανακτήθηκε στις 10 September 2020.
8. ↑  Li, Ang (14 March 2019). «'It Will Be Too Late for My Generation.' Meet the Young People Organizing a Massive Climate Change Protest». *Time* (Time Inc.).. Ανακτήθηκε στις 10 September 2020.
9. ↑  Budner, Ali (12 March 2019). «Meet The Mountain West Teens Organizing The US Youth Climate Strike» (στα αγγλικά). *Colorado Public Radio* (Colorado Public Radio).. Ανακτήθηκε στις 10 September 2020.
10. ↑  Barclay, Eliza; Amaria, Kainaz (15 March 2019). «Photos: kids in 123 countries went on strike to protect the climate» (στα αγγλικά). *Vox* (Vox Media, LLC.).. Ανακτήθηκε στις 10 September 2020.
11. ↑  «Εκατομμύρια μαθητές απ' ολο τον κόσμο ενώνουν τις φωνές τους για το κλίμα». *The TOC*. 15 Μαρτίου 2019. Ανακτήθηκε στις 17 Ιουνίου 2021.

Εξωτερικοί σύνδεσμοι
--------------------

* Πολυμέσα σχετικά με το θέμα  Haven Coleman στο Wikimedia Commons